钦定古今图书集成/理学汇编/文学典/第174卷 > 《徐师曾文体明辩》 > 《祭文》〈附〉
## 钦定古今图书集成/理学汇编/文学典/第174卷 > 《徐师曾文体明辩》 > 《祭文》〈附〉

按：《祭文》者，祭奠亲友之辞也。古之祭祀，止于告飨而
已。中世以还，兼赞言行，以寓哀伤之意，盖祝文之变
也。其辞有散文，有韵语，有俪语，而韵语之中又有散
文、四言、六言、杂言、骚体、俪体之不同，今各以类列之。
刘勰云：“祭奠之楷，宜恭且哀。若夫辞华而靡实，情郁
而不宣，皆非工于此者也。”